Oni povus trakti la libroservon kiel metaforon por la UK. Ĝi enhavas multajn bonajn aferojn. Estas multaj bonkvalitaj libroj (mi aĉetis kelkajn dum la kongreso) kun interesaj tekstoj kaj gravaj vortoj. (Ankaŭ estas kelkaj strangaĵoj kaj amatoraj verkoj.) La libraro estas grava parto de nia kulturo kaj la viveco de nia movado kaj lingvo. Sed la libroservo ankaŭ estas malmoderna. Oni eĉ ne povas pagi per kreditkarto, anstataŭe oni devas uzi iun strangan antikvaĵon, kiun mi opinias pli taŭga en muzeo (la aĵo estas tiel antikva ke eĉ en mia denaska lingvo mi tute ne scias la nomon). Mi dubas ĉu ili eĉ aŭdis pri elektronikaj libroj kaj verŝajne opinias ke tiuj estas tro novaj kaj neelprovitaj (kiel flugantaj aŭtoj). Dume, en la neesperantuja mondo, elektronikaj libroj furoras tiel multe ke ili detruis kaj forigis multajn librovendejojn kiuj vendis nur paperajn librojn. La mondo ŝanĝiĝas, kaj tiuj kiuj ne ŝanĝiĝos, ĉu paperaj libroservoj aŭ tradiciaj kongresoj, suferos.
#000008
Sed granda problemo estas ke la bona libroservo havas aĉan libroservestron. Ĉi tiu ne estas nur mia persona opinio, multaj homoj scias pri kio mi parolas kaj mi aŭdis kelkajn plendojn dum UK. Ĉiuj scias pri lia malafableco, malĝentileco kaj nehelpemo, sed la stranga afero estas ke neniu faras ion por plibonigi la situacion. Ĉiuj organizoj havas problemojn, sed kiam ĉiuj scias pri problemo, sed nenio ŝanĝiĝas, tio estas ĉagrena. Tio ke UEA kaj UK havas problemojn ne ĉagrenas min, ĉar ĉiuj organizoj havas tiajn, sed tio ke neniu provas solvi la problemojn ja ĝenas min. Oni ne malhelpu kaj forpuŝu homojn per malĝentileco, poste mirante kial homoj ne revenas.
#000009
Ne ĉiuj junuloj perceptas la aferon tiel kiel Robert. Mi mem trifoje partoprenis UK-on en 2008, 2011 kaj 2014, en la aĝo de 24, 27 kaj 30 jaroj. Mi tre ĝuis la programon kaj ĉiam revis reveni. Ankaŭ la prelegan programon mi tre ŝatis, precipe la Internacian Kongresan Universitaton (IKU), la Esperantologian Konferencon kaj la Klerigan Lundon. La sola kialo, pro kiu mi nun kvarfoje sinsekve ne iris al UK, estas, ke mi intertempe estas pajtro de tri infanoj kaj devas plani miajn vojaĝojn akorde kun la bezonoj kaj interesoj de miaj familianoj.
#000015
Kia argumento! Krom UK kaj IJK okazas multaj aliaj renkontiĝoj. El tiu fakto neniu normala homo konkludas dividon de Esperantujo. Diversaj renkontiĝoj estas signo de riĉeco de Esperantujo!
#000026
Lau mi la UK dronas en tro da programeroj, kiuj grandparte estas absolute superfluaj. Pro ghentileco mi nun ne mencias superfluajn programerojn, sed ghenerale la kunvenoj de fakaj organizoj vere estas tedegaj. Minimue la duono de la programeroj estas komplete superfluaj.
LA tuta UK programo de la Kongreso 1954 en Haarlem ampleksis du paghojn. Se konstante aldonighis dum la jardekoj novaj aldonaj programeroj, kaj bedaurinde estas tiel, ke la kvanto ne kongruas kun kvalito.
Se vi demandas la homojn, pro kio ili venas al la UK, la plej ofte respodo estas – ghuste kiel Robert skribis, amikighi, revidi amikojn kaj ghui la internacian kunestadon. Mi riskas aserti, ke la plej grava salono en la kongresejo estas la babilejo, kie la homoj leghere povas kunsidi, manghi kaj trinki.
#000032
La Universala Kongreso nune ne taŭgas por ĉiuj homoj, kiel por la plimulto de junuloj. La Esperantistaro estas tro granda kaj diversa. Kongreso devas okazi en aparta loko, en aparta momento, kaj ne ĉiuj homgrupoj havas la samajn interesojn, vetureblojn, disponeblecojn kaj budĝetojn.
#000033
Vi opnias ke la Universalaj Kongresoj ne estas bona loko por junuloj ĉar junuloj kaj maljunuloj havas malsamajn interesojn. Plie vi rimarkis ke la kongresoj aspektas kiel "domo por emeritoj"(sic). Permesu al mi respondi. Mi eniris la Esperanto-movadon kiel 20-jara knabo kaj de la komenco konstatis ĉe miaj samaĝuloj ribelemon kontraŭ la estraro de UEA, emo influita de la historia kontestado de amerikaj junuloj (1968) kontraŭ ĉio kio ne plaĉis al ili. Anstataŭ serĉi konsenton inter du generacioj, la junuloj (TEJO) kaj poste ankaŭ ILEI ekagis aparte de la patrina movado (UEA) kaj preferis organizi siajn eventojn dise de la Universalaj Kongresoj. Jen kial niaj UK hodiaŭ aspektas "kiel domo por emeritoj". Vi kontraŭdiros miajn vortojn dirante ke tamen en ĉiuj UK-oj ĉeestas kelkaj junuloj kaj eĉ infanojn – kaj vi pravas – sed la eta nombro de tiuj junuloj ne ŝanĝas la aĝaspekton de tiuj kongresoj, organizataj de la plej grava, la plej rekonita kaj la plej prestiĝa Esperanto-movado en la mondo nome la Universala Esperanto-Asocio (UEA) "en rilatoj kun UNO kaj UNESKO. Mi ege bedaŭras ke la gvidantoj de TEJO kaj ILEI daŭre ne komprenas ke necesas resti 'kune' kun la patrina movado, organizante siajn plej gravajn kongresojn en ĝia sino, ne aparte. Bv. ne inventu pretekstojn por diri ke tio ne eblas. Ĉio eblas... se la gvidantoj komprenas la valoron kaj la avantaĝojn de harmonia kooperado kaj pretas labori kune por nia komuna celo nome: la disvastigo de nia lingvo je la servo de la homaro. Imagu estontajn UK-ojn kie ĉiuj generacioj sub komuna tegmento, en komuna kongresejo, povus organizi siajn programerojn – same kiel fakkunsidoj de UEA – renkontante unu la alian en la ĉirkaŭaĵo kaj nepre dum la oficialaspektaj inaŭgura kaj ferma kunsidoj en ĉeesto de oficialaj reprezentantoj kaj diplomatoj. Jen unuiĝo kiu montros ke nia movado ne estas "domo por emeritoj" sed unu rondo familia en kiu ankaŭ junuloj ludas gravan rolon. Ni nepre bezonas novajn konceptojn kaj novan strategion!
#000044
Mi scivolas: kiom da elektronikaj libroj eldonis TEJO aŭ alia junulara E-organizo kaj kiom da (elektronikaj) libroj vendiĝas en la libroservo de IJK, kun ebleco tuj pagi per kreditkarto (se entute IJK okupiĝas pri io tiel malmoderna kiel librokulturo).
#000047
Krome: Kial kaj kiel oni ofertu bitlibrojn en fizika libroservo dum renkontiĝo? Ĉu oni vendu ilin per lumdisko? La natura medio de bitlibroj estas Interreto!
#000048
Laŭ mia scio, TEJO ne vendas iujn ajn librojn. Dum la ĉi-jara IJK, ne estis libroservo. Ankaŭ laŭ mia scio, la libroservo de UEA ne vendas elektronikajn librojn. Fakte mi ne scias ĉu iu ajn eldonejo vendas esperantlingvajn elektronikajn librojn.
#000049
Ĉiuj miaj kvar libroj aĉeteblas ankaŭ kiel bitlibroj. La unua ĉe la eldonejo FEL, la ceteraj tri, eldonitaj de Mondial, ekzemple ĉe Google Play kaj Smashwords.
#000050
Kiu eĉ ne scias, ke eldonejoj vendas esperantajn bitlibrojn, prefere silentu pri tiu temo.
#000051
Tamen, dankon pro la informo, ke dum la plej grava junulara Esperanto-renkontiĝo neniu organizis libroservon. Antaŭe mi ne povis imagi tian malprogreson de la Esperanto-movado.
#000052
Eble oni aranĝu libroservon ĉe IJK en kiu aĉeteblas nur bitlibroj.
#000053
Ho, ne estis libroservo dum cxi-jara IJK. Mi persone kelkfoje libroservis dum IJK, ekz. 2001 en Strasburgo, sed ankaux poste, ekz. en Wiesbaden kaj laste en Vroclavo. En la lasta mi realigis ideon proponi apud la pageblaj libroj ankaux senpagajn, kiujn mi amase ricevis de diversaj fontoj. Cxiuj tiuj senpagaj libroj estis forprenitaj. Sed ankaux vendigxis diversaj pageblaj libroj, sen gajno por mi sed gajno por la junulara E-movado kiu plue pretas legi "paperajn" librojn.
#000054
Veganarto dum multaj jaroj perdis sian stilon
#000059
Mi ne samopinias kun Robert pri la libroservestro. Dum du UK-oj mi volontule helpis lin kaj li estis tre afabla kaj helpema al la kongresanoj kiuj petis informojn pri libroj aŭ aliaj varoj. Tamen, li sola eltenas grandan kaj pezan laboron, lacigan kaj jes nemalhaveblan, samkiel la aliaj oficistoj en la CO. Kompreneble tio povus kaŭzi frustriĝon kaj, eble, malafablecon (kiun mi tamen ne spertis).
#000061
Ĉu do la libroservo estas taŭga metaforo pri la UK? Eble, sed tiel ke ĝi estas bezonata servo, plibonigenda per pli da homoj kiuj laboru por ĝi.
#000062
Kiel parto de la teamo organizanta la ĉi-jaran kongreson, mi serĉis modelojn de konferencoj kaj kunvenoj ekster Esperantujo kaj trovis ke estas du tute malsimilaj aferoj al kiuj oni povas kompari niajn okazaĵojn. Unuflanke estas fakkonferencoj — ekzemple por profesoroj de matematiko aŭ komercistoj en iu specifa industrio. Homoj iras al tiaj konferencoj por labori, kaj kvankam ili plej verŝajne ŝatus ĝui la tempon tie, ili ne ĉefe celas amuziĝi. Aliflanke estas kunvenoj por homoj kiuj havas iun specifan ŝatokupon, ekzemple fanatikuloj pri sciencfikcio — anglalingve mi nomus tiajn kunvenojn 'cons'. Oni vojaĝas tien dum la libertempo kaj celas renkonti famulojn, diboĉi kun amikoj, kaj senti sin parto de iu komunumo.
#000063
Pri bitlibroj: mi ofte poris kaj puŝis, ke UEA finfine eniru la modernan mondon kaj eldonu siajn librojn ANKAŬ en bita formo. Reagoj ofte laŭtis proksimume “Ni ne havas homfortojn por tio!”, “Mi kiel ajn legas nur paperajn librojn!”, “Oni ne perdu tempon por nenecesaĵo kaj sensencaĵo!” k.s. Oni rimarku la krisignojn ĉe la respondoj: pasiveka temo.
#000093
Mi ne komprenas kiel bitlibroj igus kongresan libroservon pli alloga por Nielsen kaj Moleón. La manko de bitlibroj laŭ Nielsen estas ekzemplo de la malmoderneco de la kongresa libroservo, kiu estas metaforo de la tuta UK, kiu ne plu logas lin. Sed kion li proponas? Ĉu anstataŭigi la libroservon per aro da komputiloj por rigardi bitlibrojn? Al fizika libroservo oni iras por rigardi, tuŝi, foliumi, flari fizikajn librojn. Bitlibrojn oni elŝutas al sia aparato en la komforto de sia hejmo kaj ne necesas iri al kongreso por tio. Se la manko de bitlibroj kaj kreditkartaj legiloj forpuŝas Nielsen de UK, ĉu li trovas ilin ĉe IJK?
Kompreneble ankaŭ mi ŝatus havi pli da bitlibroj en Esperanto. Por miaj maljuniĝintaj okuloj estas komforte povi pligrandigi literojn sur aparatoj. Mi kredas ke la problemo ne estas produkti bitlibrojn (la tekniko estas relative facila kaj ne estas pres-, transport- kaj stokadkostoj) sed distribuado kaj sekurigo kontraŭ kopiado. Mondial uzas Amazon, Google kaj similajn firmaojn por tio; FEL sekurigas per simpla maniero facile forigebla. Sed se maljunuloj hezitas transiri al novaj teknikoj kial junuloj ne mem faras anstataŭ plendi ĉe la gepatroj? Kiom da bitlibroj eldonis TEJO aŭ aliaj junularaj organizoj?
#000096
> Mi ne komprenas kiel bitlibroj igus kongresan libroservon pli alloga por Nielsen kaj Moleón.
#000097
Mia komento pri bitlibroj celis "bitlibrojn", ne "bitlibrojn en la UK".
#000098
Roberto ja rajtas fiklaĉi pri homoj en sia propra blogo se li ŝatas tion, sed ĉu oni permesu tian malĝentilan fiklaĉadon en fama publika retejo ? Prizorgi libroservon postulas multege da laboro kaj respondeo, kaj ekzistas ankaŭ ŝtelistoj inter esperantistoj. Se vi volas ŝanĝi iun situacion, mem proponu vian helpon. Libera folio ne estas pugviŝa folio.
#000108
Ecx se junuloj ne havas apartan oficialan programon dum UKo, ne malcxeestas arangxoj por junuloj. En Argentino, lokaj esperantistoj ecx organizis por ni plurajn eventetojn dum kiuj ni kunludis, kundancis, kunmangxis... En 2010 en Kubo, lokaj junuloj ecx vizitigis nin la urbon, kaj junuloj kaj maljunuloj kune gxuis en granda rondo familia.
#000125
Venontjare, mi ek de nun planas cxeesti UKon en Lahtio (Finnlando) kaj mi ek de jam gxuas la internacian etoson. Espereble estos multe da maljunuloj kaj junuloj, cxar la mondo estas tia. Espereble estos Libroservo kun paperaj (kaj kial ne) bitlibraj eldonajxoj. Fakte, pri Libroservo mi havas multon por diri. La Libroservestro, en Bonaero, tre afable helpis min dum mia libracxetumado. Li gxentile konsilis min kio acxestis tiam.
#000126
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000132
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000133